b'\n_START_ARTICLE_\nReginaldo Ndong\n_START_PARAGRAPH_\nReginaldo Micha Ndong (s. 14. lokakuuta 1986) on p\xc3\xa4iv\xc3\xa4ntasaajanguinelainen yleisurheilija, joka kilpailee pikajuoksussa. H\xc3\xa4n on osallistunut 100 metrin matkalla MM-kisoihin kolmesti vuosina 2003\xe2\x80\x932007, muttei ole p\xc3\xa4\xc3\xa4ssyt kertaakaan alkuerist\xc3\xa4 jatkoon. Ndong osallistui olympialaisiin ensimm\xc3\xa4ist\xc3\xa4 kertaa Pekingiss\xc3\xa4 2008, jossa h\xc3\xa4n putosi ensimm\xc3\xa4isell\xc3\xa4 kierroksella oltuaan er\xc3\xa4ns\xc3\xa4 kahdeksas eli viimeinen. H\xc3\xa4n on juossut enn\xc3\xa4tyksens\xc3\xa4 10,96 sekuntia Malabossa 2005.'